b'\n_START_ARTICLE_\nPrezidento Valdo Adamkaus gimnazija\n_START_SECTION_\nIstorija\n_START_PARAGRAPH_\nSeniavos pradin\xc4\x97 mokykla \xc4\xafkurta 1920\xc2\xa0m. Seniavos dvare, \xc5\xa1iai mokyklai buvo priskirti kiti aplink esantys kaimai. 1931\xc2\xa0m. atidaryta mokykla Fredoje, 1936\xc2\xa0m.\xc2\xa0\xe2\x80\x93 Julijanavoje. 1945\xc2\xa0m. Julijanavos mokykla perorganizuota \xc4\xaf VI progimnazij\xc4\x85. 1949\xc2\xa0m. rugs\xc4\x97jo 8 d. Kauno m. Darbo \xc5\xbemoni\xc5\xb3 deputat\xc5\xb3 tarybos Vykdomojo komiteto sprendimu Nr. 527 VI progimnazija perorganizuota \xc4\xaf 14-\xc4\x85j\xc4\x85 vidurin\xc4\x99 mokykl\xc4\x85._NEWLINE_Tuometin\xc4\x97 mokykla buvo \xc4\xafsik\xc5\xabrusi keliuose pastatuose Veiveri\xc5\xb3 gatv\xc4\x97je, dirbo 22 mokytojai, mok\xc4\x97si 415 mokini\xc5\xb3. 1951\xc2\xa0m. mokykl\xc4\x85 baig\xc4\x97 pirmoji 15 abiturient\xc5\xb3 laida. Mokini\xc5\xb3 skai\xc4\x8dius spar\xc4\x8diai did\xc4\x97jo: 1958\xc2\xa0m. j\xc5\xb3 buvo 871, mokykla dirbo dviem pamainom. 1959\xc2\xa0m. spalio 14 d. Kauno miesto D\xc5\xbdDT VK sprendimu Nr. 884 nuspr\xc4\x99sta prad\xc4\x97ti naujojo mokyklos pastato Bitinink\xc5\xb3 g. statyb\xc4\x85. 1962\xc2\xa0m. spalio 2 d. atidaryta 1040 viet\xc5\xb3 mokykla. Mokini\xc5\xb3 skai\xc4\x8dius vis did\xc4\x97jo (1967\xc2\xa0m.\xc2\xa0\xe2\x80\x93 1395, 1970\xc2\xa0m.\xc2\xa0\xe2\x80\x93 1400) ir mokykla v\xc4\x97l prad\xc4\x97jo dirbti dviem pamainom._NEWLINE_1990\xc2\xa0m. sausio 17 d. Liaudies deputat\xc5\xb3 tarybos Vykdomojo komiteto sprendimu Nr. 22 mokyklai gr\xc4\x85\xc5\xbeintas Julijanavos vardas. 1992\xc2\xa0m. mokyklai atiduotos dar\xc5\xbeelio patalpos ir visos pradin\xc4\x97s klas\xc4\x97s persik\xc4\x97l\xc4\x97 ten. Mokykla prad\xc4\x97jo dirbti viena pamaina. 1998\xc2\xa0m. \xc4\xafsteigtas mokyklos muziejus. Nuo 2009\xc2\xa0m. rugpj\xc5\xab\xc4\x8dio 21 d. mokykla tapo kataliki\xc5\xa1ka. Ji priklauso Lietuvos kataliki\xc5\xa1k\xc5\xb3 mokykl\xc5\xb3 asociacijai. 2012\xc2\xa0m. pakeistas pavadinimas i\xc5\xa1 Kauno Julijanavos kataliki\xc5\xa1kos vidurin\xc4\x97s mokyklos \xc4\xaf Kauno \xc5\xa1v. Pranci\xc5\xa1kaus mokykl\xc4\x85._NEWLINE_2015\xc2\xa0m. mokykla perorganizuota \xc4\xaf gimnazij\xc4\x85. 2016\xc2\xa0m. gimnazijai suteiktas Prezidento Valdo Adamkaus vardas.\n_START_SECTION_\nMokiniai\n_START_PARAGRAPH_\n37 mokiniai mokykl\xc4\x85 baig\xc4\x99 medaliu ar su pagyrimu. Tarp aukl\xc4\x97tini\xc5\xb3 aktoriai Antanas \xc5\xa0urna, J. Kazlauskait\xc4\x97, Rasa Bartninkait\xc4\x97, stalo tenisinink\xc4\x97s Asta ir Roma Giedraityt\xc4\x97s, krep\xc5\xa1ininkai Linas Kleiza ir Edgaras Ulanovas, boksininkas Egidijus Kavaliauskas, poetas Gintaras Patackas; mokslininkai: biolog\xc4\x97 A. Sta\xc5\xa1yt\xc4\x97, filosofas Bronius Kuzmickas,literat\xc5\xabros istorikas Leonas Gudaitis, mi\xc5\xa1kininkai doc. Algirdas Brukas, dr. Vilius Brukas, doc. Ramunis Budri\xc5\xabnas, veterinar\xc4\x97 prof. J\xc5\xabrat\xc4\x97 \xc5\xa0iug\xc5\xbedait\xc4\x97, psicholog\xc4\x97 doc, Junona Almonaitien\xc4\x97, filolog\xc4\x97 doc. Ilona Mickien\xc4\x97, gydytoja doc. Egl\xc4\x97 Mark\xc5\xabnien\xc4\x97, doc. Nida Ambraz\xc4\x97.'